
Седемте смъртни гряха
Епизод 7 – Алчност-   7S 007
Участници:

Мъже





Жени 
Диктор




Хайди Кьолер
Д-р Хазами




Хайди Кьолер(актриса)

Герхард Фрайдл



Клаудия Керн

Петер Маркс




Юлия Азмус

Д-р Меркле




Бетина Азмус

Проф. Зутер




Бетина Азмус(актриса)

Диктор
Смъртният грях алчност. И днес както и преди двигател за повечето престъпления. Но нима не всеки от нас иска да има собственост и богатство? Днес учените изследват защо губим контрол от алчност.

Надпис
Седемте смъртни гряха
Надпис
летище Мюнхен, 19 май 2001
Диктор
19 май 2001. на Мюнхенското летище полицията арестува 34- годишната Юлия Азмус и мъжа и, д-р Сикандер Хазами. Семейната двойка тъкмо се връща от почивка на Ямайка.V Юлия Азмус е заподозряна, че е отровила и после е окрала пенсионерката Маргарете Хердер. При обиска на жилището на Юлия Азмус в стенен сейф криминалистите намират наред с големи количества пари и бижута, отворено шише от успокоително средство, което е отровно в големи дози. Следи от медикамента хлорпротиксен патолозите намират и в кръвта на убитата Маргарете Хердер. Хердер е една от около 30- те пациентки, за които се грижи Юлия Азмус като медицинска сестра на възрастни хора. И тя не е единствената мъртва. Още 11 клиенти на Юлия Азмус умират междувременно. И действително след ексхумацията в шест от телата съдебните лекари откриват токсична концентрация от успокоителното средство. Седемкратна убийца ли е тази жена? И ако да: какъв е нейният мотив?
Д-р Хазами
Тя е искала да може да каже: Това са моите пари!

Хайди Кьолер
Аз вярвах на тази жена, толкова дълго. И майка ми- също.

Д-р Меркле
Тази хладнокръвност и този начин на действие. Това беше наистина забележително. При всички случаи, да.

Бетина Азмус
Но от друга страна тя беше, да, V беше дяволът.VV
Диктор
Случаят Азмус намира бурен отзвук в пресата, не само заради чудовищното обвинение в седемкратно убийство. На читателите на булевардните издания Юлия Азмус е позната още преди арестуването си- тя и мъжът и д-р Сикандер Хазами, известен лекар,  се числят към шикозното мюнхенско общество. Те са заможни, живеят луксозно и имената им са върху поканите за елитни гости на много мероприятия.
Надпис
Герхард Фрайдл, светски хроникьор
Г. Фрайдл
Двамата бяха това, което наричаме” перфектната двойка”, и визуално също. А тя не беше само хубава и добре облечена. Беше чаровна, забавна, остроумна.
Диктор
Около четири месеца след задържането на Юлия Азмус в Мюнхенския съд започва очаквания с нетърпение процес. V По време на  общо четириседмичното разглеждане атрактивната лекарска съпруга твърди непрекъснато, че само е обирала, но не е убивала. Но уликите говорят против нея: Според тях Юлия Азмус в продължение на пет години е извършила седем убийства на възрастни хора. От алчност, както установява съдът. Мотив, който не подхожда на финансовото положение на  извършителката: По времето на нейното арестуване семейната двойка Азмус- Хазами разполага с честно изработено състояние от 3.5 милиона евро. Въз основа на особено тежкото престъпление, извършено от „смъртоносния ангел на Швабинг”, през октомври 2001 година е осъден на 25 години затвор. Оттогава никой не се е приближил до Юлия Азмус: нито журналисти, нито психолози. V Сикандер Хазами също няма никакъв контакт с бившата си жена. Тогавашните събития го преследват дълго след това, дори след като обвинението в съучастничество да не успява да бъде доказано в съда.
Надпис
Д-р Сикандер Хазами, бившият съпруг
Д-р Хазами
Нямаше ден, в който телефонът ми да млъкне. Постоянно ме безпокояха, звъняха, питаха. Разбирате ли- пациентите ни напускаха, приятелите избягаха. Понякога имах чувството, че животът ми пропада и никога вече няма да си стъпя на краката.

Диктор
Герхард Фрайдл, светски хроникьор в един Мюнхенски булеварден вестник, е познавал лично известната двойка. Защо Юлия Азмус е убивала от алчност, все още е необяснимо за него.

Г. Фрайдл
Жена, която наистина има всичко. Такава шикозна къща- мисля, че имаха още и хангар за спортни лодки на езерото Щарнберг, скъпи дрехи, мъжът печелеше невероятно добре..
Диктор
Това също е чудно. Общата стойност на откраднатото от Юлия Азмус, включително наличните пари, е на стойност не повече от 70 000 евро.
Надпис
Герхард Фрайдл, светски хроникьор
Г. Фрайдл
И тази смешна сума в сравнение с това, което имат! Аз въобще не повярвах в началото. Защото хората си мислят: Защо му трябва на  някого, който има всичко, да се обогатява още?

Диктор
Наистина очевидно Юлия е имала всичко, което създава хубав живот: добра външност, щастие, успех и финансова сигурност.V
Д-р Хазами
Тя можеше и да не работи. Аз плащах всичко. Ние подписахме предбрачен договор. Според който, ако се стигнеше до окончателна раздяла, тя или аз ще разделим моите пари. Тя можеше да си задържи нейните спечелени пари.

Диктор
Както и другите хора, познавали Юлия, така и Сикандер Хазами не може и до днес да повярва, че неговата бивша жена е действала от алчност. Всички ли е успяла да заблуди? И какво я е подтикнало в действителност към деянието? V

Назад към 1987 година. Когато е на 20 години, работещата отвреме- навреме като модел Юлия Азмус започва да се обучава за медицинска сестра в  една мюнхенска болница. 
Надпис
Клаудия Керн, бивша колежка
Клаудия Керн
Юлия се държеше съвсем различно, искаше да бъде забелязана. За разлика от другите сестри или санитарки, с които се срещаше там и с които и аз се срещах, Юлия се интересуваше не  от това да си върши работата добре и да научи нещо, но и да завърже лични връзки, което и правеше.
Диктор
Безкористна професия на болногледач и алчност. Странна комбинация- или зад това се крие подла тактика? Предоставихме случая на Кьолнския психоаналитик Петер Маркс за експертно мнение.
Надпис
Петер Маркс, психоаналитик
Петер Маркс
По мое мнение става въпрос за това, че тя чрез тази дейност вече е получила това признание. И другите са били зависими от нея. А това е нещо, което е било важно за нея, веднъж и други да зависят от нея, а не само тя да зависи от други. И затова тази професия е много подходяща за тази цел.
Диктор
През 1990 година Юлия Азмус завършва обучението си. Сега тя е назначена за постоянно и работи като медицинска сестра. През онази година тя се запознава с персиеца Сикандер Хазами, в Мюнхен който получава първото си назначение като асистиращ лекар. 
Юлия Азмус
О, здравейте

Д-р Хазами
Сестра Юлия, как сте?

Юлия Азмус
Благодаря, добре. Много работа.
Надпис
Д-р Сикандер Хазами, бивш съпруг
Д-р Хазами
Всички я обичаха. Аз нямах никакви съмнения, че тя е жената, за която винаги съм мечтал. Тя  беше прекрасна, можехме да говорим за всичко, беше веща в медицината, на духово ниво също всичко вървеше гладко. И да, всичко беше идеално.
Диктор
Благодарение на своя чар Юлия  Азмус  запленява младия доктор. Шест месеца по- късно той и прави предложение за женитба. Тя се съгласява.V
Клаудия Керн
Това беше перфектната двойка на клиниката. Боже мой, те си пасваха перфектно.
Диктор
През февруари 1993 година за първи път щастието на младата двойка е помрачено за първи път. В социалната служба на Мюнхен е подадено оплакване срещу Юлия Азмус заради нанесени телесни повреди. Обвинението: Медицинската сестра е къпала пациентка след инсулт с прекалено гореща вода. Парализираната от едната страна жена е била в беззащитно положение. Накрая колеги на Юлия Азмус чуват писъците на пациентката и я спасяват от бедата и. В разговор на четири очи Юлия Азмус се показва невъзмутима. Тя твърди, че лекарят на отделението е предписала на пациентката много топла баня, заради пикочния мехур.
Надпис
Клаудия Керн, бивша колежка
Клаудия Керн
Това, че тук става дума за очевидна грешка от нейна страна, че тя здраво е оплескала всичко, че това трябва да има последствия- Тя въобще не се стресна от това.
Диктор
Изненадващо случаят остава без последствия. Засегнатата пациентка оттегля жалбата си срещу Юлия Азмус. Но остават въпросите: Как е можела Юлия Азмус да стои отстрани и да гледа спокойно, докато безпомощен човек крещи от болка? Откъде тази безскрупулност? Дали самата Юлия Азмус е била болна? Феноменът на липсващо съчувствие. Лекарите са установили, че много престъпници имат нарушения в един определен регион в мозъка. Откритие, за което трябва да благодарим на трагичен инцидент преди 160 години. Причината- железен кол.


13 септември 1848 година. Времето на американските  железничарски пионери. Навсякъде в страната се работи по полагането на релсовата мрежа. Във Върмонт на североизток - също. Взривявания са на дневен ред. Рутина. За Финиъс Гейдж- също. Но на този ден той допуска фатална грешка. V Железният кол пробожда изцяло главата му. VV Но за учудване на всички Финиъс оживява. Само няколко минути по- късно той дори идва в съзнание. Това, че Гейдж оживява след този инцидент, изглежда много странно. Железният прът е пробил черепа му точно под ябълчната кост, прониква през окото в мозъка и излиза отново в челната област. Нараняване, което би трябвало да завърши със смърт. V

Само няколко седмици след това Финиъс Гейдж продължава отново работата си. Физически той изглежда добре, но характерът  на някога приятния и обичан началник силно се  е променил. „Финиъс беше намръщен, не респектираше никого и ругаеше през цялото време.”, пише по- късно неговия личен лекар. Той действа съобразявайки се само със своите желания. V Гейдж губи работата си. 12 години по- късно умира от естествена смърт. Нараняването на Гейдж довежда лекарите до едно място в мозъка, което явно отговаря за морала и социалното поведение- т.нар. префронтален кортекс. Ако той е нарушен или въз основа на предразположеност недобре развит, на човек му липсват естествените задръжки. V Дали мозъчно увреждане е причина за безскрупулното поведение на Юлия Азмус, не става ясно. Тя и до днес отказва психиатричен преглед. V Във всеки случай тя си взема поука от инцидента: през лятото на 1993 година тя напуска работата като медицинска сестра.

Половин година преди това мъжът и отваря ортопедичен кабинет в мюнхенския елитен квартал Швабинг.  След напускането си Юлия Азмус помага на регистратурата. Един ден дъщерята на възрастна пациентка и предлага добре платена допълнителна работа. Тя трябва да прави компания на възрастната дама. Юлия Азмус открива нов бизнес хоризонт.

Надпис
Д-р Сикандер Хазами, бивш съпруг
Д-р Хазами
Пациентите постоянно се увеличаваха, така че ние се замислихме, дали да не го направи като истинска работа, защото всъщност тя искаше да е финансово независима.
Диктор
В продължение на 8 години Юлия Азмус работи като компаньонка на стари дами. Тя се грижи за около 30 пенсионери и пенсионерки по това време- всички- живеещи в богати Мюнхенски квартали и всички заможни.


Преди да поеме даден пациент, хубавата лекарска съпруга си намира информация за финансовото му положение. От бележника на Юлия Азмус е видно, колко рафинирано подхожда към това. След името на всеки пациент са отбелязани звездички- един вид система за оценяване.
Надпис
Д-р Бернд Меркле, прокурор
Д-р Меркле
Отначало не можехме да свържем звездичките с нищо познато. Но един колега пробва да свърже звездичките с различни неща и –виж ти- действително, колкото повече звездички имаше след името, толкова по- заможно беше лицето.
Диктор
Юлия Азмус урежда за своите клиенти всякакви поръчки:пазарува им, снабдява ги с медикаменти. Възрастните хора се доверяват на чаровната и уважавана лекарска жена и с готовност и поверяват ключовете от вратите на жилищата си. 


Юлия Азмус е знаела перфектно, как да прикрива истинските си мотиви. Бележникът и  съдържа номера на кредитни карти и пароли на банкови сметки на клиентите и. Тя тегли пари от тяхно име и урежда други банкови операции. Чар, пресметливост и живот като местна знаменитост. Комбинация, която и отваря врати.
Надпис

Герхард Фрайдл, светски хроникьор
Г. Фрайдл
Това беше някаква абсурдна ситуация: Вечер я виждах на някой червен килим или я срещах на някое честване и тя беше винаги облечена страхотно, винаги, но и с вкус. И на другия ден често я виждах в града , например по Максимилианщрасе и тя постоянно се разхождаше там с нейните бабички. И когато после хората я виждаха на улицата, тогава те си казваха: Гледай я, ето я пак Азмус нейните питомци. При хората това се приемаше добре и изглеждаше автентично. 

Диктор
Но след тази фасада се криеше убийца. Накрая седем беззащитни хора трябва да заплатят доверието си в нея със собствената си смърт.

Надпис
Мюнхен, 12 юли, 1995 г.
Диктор
Една от възрастните жени, на които Юлия Азмус е била компаньонка, е Фредерике Тау. Умира на 12 юли 1995 година. Аутопсията , направена 6 години по- късно, показва естествена смърт, няма следи от убийство. Но следователите и прокуратурата се натъкват на една друга странност:
Надпис
Д-р  Бернд Меркле, прокурор
Д-р Меркле
Но тогава ние намерихме нещо отбелязано в дневника и: Г-жа Азмус трябваше да започне в 11 часа, обаче тя съобщи за смъртта на г-жа Тау в 12. 21 часа.

Диктор
Юлия Азмус явно е била час и половина сама в жилището на мъртвата, преди да уведоми полицията. Седем години по- късно криминалистите намират в стенния сейф на Юлия Азмус бижу на мъртвата : амулет с инициалите „Ф.Т.” V Изглежда, че Юлия  е обрала възрастната дама. Но кога? Дали е използвала сгодния момент, след като е потвърдила смъртта на пациентката си?  Възможността прави крадците, както казват хората.Факт е:Юлия Азмус е била сама с мъртвата жена. Ситуация, в която тя може да действа напълно незабелязано. Дали това е обстоятелство, което изисква алчност?
Надпис
Университет Гьотеборг 
Диктор
Проф. Матиас Зутер е експериментален учен по икономика. Тук в шведския университет в Гьотеборг той проследява подробно този въпрос в специален експеримент: С така нар. „диктаторска игра” той иска да установи, колко алчност се крие във всеки от нас и при какви обстоятелства ние се поддаваме на изкушенията на алчността.
Надпис
Проф. Матиас Зутер, специалист по икономически науки

Проф. Зутер
Диктаторската игра е игра с двама участници. Имате диктатор и получател. Ръководителят на опита дава на диктатора плик с пари. Диктаторът има избор колко пари да задържи и колко да даде на получателя. Накрая диктаторът е този, който решава всичко. Играта може да се играе при различни условия. Може да се играе така, че само единия от двамата да бъде разпознат. В голяма зала може да бъде оставен получателя прав, така че диктаторът да го вижда, но не обратно.Или двамата да се разпознаят. Като двамата станат един срещу друг.Резултатът е: Когато стане възможно едностранното разпознаване, парите за получателя за увеличават. А при взаимно разпознаване се делят поравно.
Диктор
Съвсем различно е положението, когато диктаторът и получателят останат напълно анонимни, или никой не вижда другия. Тогава по принцип диктаторът показва истинското си лице. Получателят не получава почти нищо. 

Затова ли всъщност не сме алчни- защото нашите ближни ще го забележат? И обяснява ли това действията на Юлия Азмус? При всички случаи при нея не става дума за отделни кражби, а нейното неутолимо желание за притежание накрая я превръща в убийца.
Надпис
Петер Маркс, психоаналитик
Петер Маркс
При човек като Юлия Азмус бих допуснал, че по време на ранното детство, във фаза, когато е много важно да получиш много внимание, и е липсвало нещо важно.
Диктор
Юлия Азмус израства през първите години на живота си в дома за деца „Бергхайм” в Аугсбург, един дом за деца - сираци, организиран от монахини. Юлия е намерено дете. Вероятно е родена през март 1967 година. Точният и рожден ден не е известен.


Служители на железопътната полиция я намират като 6- месечно бебе в един железопътен подлез. Родителите и никога не са намерени.


Когато Юлия е на четири години, тя е осиновена от семейната двойка Клаус и Бетина Азмус. Клаус Азмус е преуспяващ архитект, жена му Бетина е доцентка в художествена академия. Те нямат деца. Юлия променя живота им изцяло.
Бетина Азмус
Мъжът ми веднага се влюби в нея. Юлия беше малката му принцеса. Двамата бяха като любовна двойка.

Диктор
Юлия разцъфтява в новия си дом. И наистина преди всичко тя търси близостта на своя осиновител.

Петер Макс
Вероятно защото е бил единственият мъж в живота и, който и е обръщал внимание, който наистина се е интересувал от нея и е предал всичко това, което и е липсвало. И това, което ние наричаме „гланц в очите”, тоест това, че детето разбира, че родителите го намират страхотно и го харесват. И това тя намира при него. И това кара човек, да върви като жаден към оазиса, и да се чувства после много добре и да се свърже силно с  един такъв човек.
Диктор
Изненадващо на 41 години Бетина Азмус забременява. С раждането на брат и Ралф специалния статут на Юлия в семейството се разклаща. Братът е истинска конкуренция.

Надпис
Бетина Азмус, осиновителка
Бетина Азмус
Имах чувството, че тя го мрази, че не го иска. Когато останеше с малкия го тормозеше, притесняваше, хвърляше го в количката.

Диктор
Дори и на снимките да изглежда другояче, Юлия е ревнувала брат си извънредно много.


През лятото на 1975 година се случва нещо, което ще потъмни завинаги отношението на Бетина Азмус с нейната осиновена дъщеря.

Бетина Азмус
От прозореца на детската стая излизаше дим. В средата на стаята гореше купчина играчки. Аз разбира се веднага грабнах малкия, изнесох го навън, отидох в банята, взех кърпа, намокрих я и влязох да гася огъня. Но Юлия не се виждаше никъде.

Бетина Азмус
Господи, радвам се, че нищо не ти се е случило.
(актриса)

Бетина Азмус
А тя ме гледаше и ми каза, че искала да изпробва дали наистина огънят гори без въздух. Били го учили в училище.

Бетина Азмус
Защо правиш глупости? Ясно ли ти е какво можеше да стане?Можехте да изгорите?

Бетина Азмус
И някак си и нямах доверие, честно казано. Нещо не беше наред. Но.V
Бетина Азмус
Господи, не ме гледай така!

(актриса)

Бетина Азмус:
На човек просто не може да му мине през ума, че 7 годишно момиче ще запали огън.V
Диктор
Бил ли е огънят скрито покушение върху живота на брат и- за да има благоволението на баща си само за себе си? 4 години след случката борбата за бащата ще има неприятен край- Клаус Азмус умира при пътно- транспортно произшествие.

Смъртта му е тежък удар за семейството. Особено за Юлия.

Надпис
Бетина Азмус, осиновителка
Бетина Азмус
Тя беше извън себе си, удряше ме по лицето, като че ли аз съм виновна, мереше ме със стъклени чаши, заключваше се в стаята, не ядеше нищо. Беше ад.V
Диктор
Без бащата като свръзка семейството се разпада в следващите години.

Бетина Азмус
Тя се обърна срещу мен, както и срещу брат си.

Диктор
Загубата на баща и ли е била толкова тежка за Юлия, че тя избягва инстинктивно всякаква връзка с другите хора? Възможно е смъртта на бащата да е предизвикала празнината у нея, която тя се опитва да запълни като пораства, чрез безгранично криминално натрупване на чужда собственост? Когато Юлия Азмус намира пенсионерката Фредерикe Тау мъртва в жилището, може би за първи път я напада изкушението на алчността. Започва началото на една от зрелищните серии убийства в немската криминална история. Защо дълги години никой не е и тръгва по петите? Как е успявала да прикрие подтика за убийство?

След всичко, което знаят днес криминалистите, Юлия Азмус вероятно е започнала кариерата си на ангел на смъртта през есента на 1995 година. По това време тя краде кочани с рецепти от практиката на мъжа си. Тя поръчва на свое име 8 фалшифицирани рецепти и си набавя 1.6 литра от успокоително, което в големи дози действа като отрова.


Първите две жертви: Маргарете Брамс и Хилдегард Клеменс. Само няколко дни преди да отрови двете жени Юлия Азмус изтегля с банково пълномощно сума от 30.000 дойче марки, които не липсват после на никого, тъй като двете дами нямат наследници.


Герхард Ломайер е третата жертва. От името на клиента си Юлия Азмус изтегля 12.300 дойче марки. Коварното е, че Ломайер е починал два дни преди това. Четвъртата и жертва: Герда Кракауер. При нея Юлия Азмус процедира особено драстично. Тя я заключва няколко дни преди смъртта и в жилището и. Тъй като съседите не я чуват, тя алармира полицията. Но когато служителите пристигат, Юлия успява да ги убеди, че е станала грешка. Тя казва на полицаите, че г-жа Кракауер стара и страда от мания за преследване. Само три дни по- късно Герда Кракауер е мъртва. V Хелмут Байер и Йоланда Херш са следващите. От тях Юлия свива 10 000 дойче марки. V  Ценната колекция от монети на Хелмут Байер  е намерена при обиска на семейство Хазами и е прибрана по- късно от полицията,  Дo този момент чрез серийните си убийства Юлия Азмус се сдобива с около 70 000 евро. Но какво се крие зад безмерната алчност към притежаване? Какво кара Юлия да прекрачва границите? V Икономически специалисти и невролози са на едно мнение: Алчността допринася за запазване на човешката раса.

Надпис

Проф. Матиас Зутер, университет Инсбрук
Проф. Зутер
Алчността в действителност е нещо добро. Адам Смит, основателят на модерната икономика, каза веднъж. Хлебарят не ни прави хляб само от добро желание, за да закусим добре, а за да се погрижи и той за себе си, защото той живее от това. Затова и ни прави вкусен хляб, за да го купуваме.

Диктор
В експерименти, отнасящи се за поведението ни учените гледат в мозъка ни с една т.нар. „магнитно- резонансна томография”. По този начин искат да разберат къде точно в главите ни възниква алчността.

Ако тестваните лица  по време на експеримента играят за пари, един определен регион в мозъка се активизира- т.нар. хипоталамус. Ако успеем, той ни награждава с ендорфини на удоволствието.Това става, когато спечелим на хазарт, или при секс.
Проф. Зутер
Или когато ядем шоколад, когато си поощрен, когато имаш успех, когато ти пляскат много хора. Каквито и подобни изживявания да имаме, центърът на награждаването  се активира. Това е причината, защо хората са готови на всичко заради успеха. V Очарованието на алчността не се състои в това да притежаваме повече. Много повече хората изпитват хормони на щастие при задоволяване на  алчността. V В най- лошия случай алчността може да се превърне дори в дрога. В случая Юлия Азмус тази  мания за притежаване струва живота на невинни хора. V Пет години подред никой не подозира за убийствата на Юлия, нито пък е чул нещо. Нейната убийствена  серия приключва с убийство номер 7.  V

На 3 май 2001 Юлия Азмус пътува по пътя към пациентката си Маргарете Хердер. Посещението е планирано като последна визита, преди да отпътува с мъжа си в отпуска. Но за Маргарете Хердер то ще бъде последното в живота. V
Надпис

Хайди Кьолер, дъщеря на Маргарете Хердер
Хайди Кьолер
дойдох рано сутринта, относително рано. Защото знаех, че тя се нуждае от нейните лекарства. И влязох вътре V
Хайди Кьолер
Тогава я заговорих, но нямаше реакция, и изведнъж забелязах, че тя не е в съзнание.

Хайди Кьолер 
Майка ми не може да се събуди. Не знам какво да правя! Не знам какво да правя!Не се събужда!

/актриса/
Хайди Кьолер
И лекарят каза нещо много странно. Каза, че може да е отравяне. И после разгледахме навсякъде и гледахме, какво може да е изпила. Но нямаше нищо съмнително. И я закараха в болницата.
Диктор
Лекарите в клиниката нищо не могат да кажат. Маргарете Хердер продължава да лежи в клиниката в Швабинг в кома.
Хайди Кьолер
Тогава на следващия ден отидох и исках да разчистя в къщата и да взема някои неща за мама в болницата и забелязах, че парите  от шкафа, които държеше винаги- 3000 марки, бяха изчезнали. И се завъртях като машина. Веднага отидох в болницата, казах на лекаря, който е на смяна, да вземе кръвни проби,  не знаех отговора и веднага се обадих в полицията да предам Юлия Азмус.

Диктор
Два дни по – късно Маргарете Хердер умира въпреки лекарска помощ  от последствията от отравяне. Въпреки, че нейният живот не е могъл да бъде спасен, благодарение на инициативността на дъщеря и смъртоносната серия е прекъсната.


Юлия Азмус убива от алчност, въпреки, че с мъжа си притежават състояние от 3.5 милиона евро.

Надпис

Д-р Сикандер Хазами, бивш съпруг
Д-р Хазами
За последен път я видях, когато я отведоха с белезници пред съдебната зала. И исках да разменим погледи, да си кажем по една дума, дори и само да исках да попитам: Защо, Юлия? Защо? Защо?- Тя имаше всичко. Разбирате ли? Тя имаше, ние имахме чудесен живот.Нищо не ни липсваше. Искам да питам: Защо? Заради няколко хиляди евро да отнемаш човешки животи? Защо?


Юлия Азмус лежи от 6 години в затвора- без изгледи за преждевременно освобождаване. За събитията тогава тя мълчи. Отблъсна дори хората, които и бяха близки. V
Бетина Азмус
Тя ми е дъщеря Vно тя не искаше контакт.

Диктор
Църквата казва: Алчността е грях. Грях, за който науката казва: Тя не познава горна граница, тя може да те наркотизира, може да замъгли разсъдъка ти. И V тя се намира във всеки от нас.

Надпис
Случаят Юлия Азмус се базира на реални събития. За запазване на правото на анонимност на участниците всички имена на лица и географски области са променени..


Край
Преводач: Радка Иванова
